### APSTIPRINĀTS

1. Rucavas novada domes Iepirkumu komisijas
2. 2019.gada 17.oktobra sēdē
   * 1. Protokols Nr.1 RND 2019/10

RUCAVAS NOVADA DOMES

IEPIRKUMS PUBLISKO IEPIRKUMU LIKUMA 9. PANTA KĀRTĪBĀ

**„Celtniecības un remonta materiālu piegāde Rucavas novada pašvaldības iestāžu vajadzībām”**

(IDENTIFIKĀCIJAS NUMURS RND 2019/10)

**NOLIKUMS**

Rucavas novads

2019

1. **VISPĀRĪGĀ INFORMĀCIJA**

|  |
| --- |
| * 1. **Pasūtītājs** |
| Rucavas novada dome  Reģistrācijas Nr. 90000059230  “Pagastmāja”, Rucava, Rucavas pagasts, Rucavas novads, LV-3477  Tālruņa numurs: 63467054  Faksa numurs: 63461186  E-pasta adrese: [dome@rucava.lv](mailto:dome@rucava.lv)  Darba laiks:  pirmdiena, otrdiena, trešdiena no 8.00 līdz 17.00, pusdienas pārtraukums no 12.00 līdz 12.30, ceturtdiena no 08.00 līdz 18.00, pusdienas pārtraukums no 12.00 līdz 12.30, piektdiena no 8.00 līdz 13.00 bez pusdienas pārtraukuma. Pirmssvētku dienās darba laiks saīsināts par 1 stundu. |
| * 1. **Iepirkuma priekšmets** |
| Celtniecības un remonta materiālu (turpmāk tekstā – Preces) piegāde Rucavas novada pašvaldības iestāžu vajadzībām atbilstoši Nolikumam un saskaņā ar tehnisko specifikāciju (nolikuma 5.pielikums - Tehniskā specifikācija/tehniskais piedāvājums). |
| * 1. **CPV kods** |
| CPV kods: 44000000-0 Būvkonstrukcijas un materiāli, būvniecības palīgmateriāli (izņemot elektroierīces). |
| * 1. **Paredzamā līgumcena:** **41900.00 EUR bez PVN.** |
|  |
| * 1. **Līguma izpildes termiņš, vieta** |
| 1.5.1. Līguma izpildes termiņš **24 (divdesmit četri) mēneši** no līguma noslēgšanas brīža vai līdz brīdim, kad summa par Preču iegādi ir sasniegusi kopējo līgumcenu 41900.00 EUR bez PVN (atkarībā no tā, kurš no nosacījumiem iestājas pirmais).  1.5.2. Izpildes vieta: Rucavas novads.  1.5.3. Rucavas novada pašvaldības iestādes, kas iegādāsies celtniecības un remonta materiālus:  1.5.3.1. Rucavas novada dome, adrese: ’’Pagastmāja’’, Rucava, Rucavas pagasts, Rucavas novads;  1.5.3.2. Rucavas pamatskola, adrese: “Rucavas pamatskola”, Rucava, Rucavas pagasts Rucavas novads;  1.5.3.3. Rucavas pirmskolas izglītības iestāde “Zvaniņš”, adrese: ’’Zvaniņš’’, Rucava, Rucavas pagasts, Rucavas novads;  1.5.3.4. Sikšņu pamatskola, adrese: “Sikšņu pamatskola”, Sikšņi, Dunikas pagasts, Rucavas novads;  1.5.3.5. Dunikas pagasta pārvalde, adrese: ’’Purenītes’’, Sikšņi, Dunikas pagasts, Rucavas novads;  1.5.3.6. Rucavas novada sociālais dienests, adrese: ”Līvas”, Sikšņi, Dunikas pagasts, Rucavas novads. |
| * 1. **Piemērojamā iepirkuma metode:** |
| 1.5.1. Iepirkums tiek veikts atbilstoši Publisko iepirkumu likumam[[1]](#footnote-1) un Ministru kabineta 2017.gada 28.februāra noteikumiem Nr.107 “Iepirkuma procedūru un metu konkursu norises kārtība”[[2]](#footnote-2). Iepirkumam piemērota pasūtījuma piešķiršanas metode atbilstoši Publisko iepirkumu likuma 9.panta nosacījumiem. Iepirkuma līguma slēgšanas tiesību piešķiršana, nedalot iepirkumu daļās ir: viens pretendentu loks; viens pakalpojuma veikšanas laiks.  1.5.2. Nolikumā minētajai numerācijai un atsaucei uz punktiem ir informatīvs raksturs, jebkura neprecizitāte vai nepareiza atsauce jāskata kopsakarībā ar Nolikuma tekstu un prasībām.  1.5.3. Jebkurš nolikumā minētais nosacījums, kas ir pretrunā Publisko iepirkumu likumam vai uz tā pamata izdotajiem normatīvajiem aktiem, izpildāms atbilstoši Publisko iepirkumu likumā un uz tā pamata izdotajos normatīvajos aktos noteiktajam. |
| * 1. **Kontaktpersona** |
| Kontaktpersona **par iepirkumu**: iepirkumu speciālists, tālr. 29904301, e-pasts: iepirkumi@rucava.lv. |
| * 1. **Piedāvājumu iesniegšanas termiņš** |
| 1.7.1. Piedāvājumi iesniedzami Elektronisko iepirkumu sistēmas (turpmāk tekstā – EIS) e-konkursu apakšsistēmā [https://www.eis.gov.lv/EKEIS/Supplier](https://www.eis.gov.lv/EKEIS/Supplier/Organizer/1392) līdz **2019.gada 28.oktobrim plkst.15:00.**  1.7.2. Ievērojot Publisko iepirkumu likuma 39.panta pirmajā daļā noteikto, piedāvājumi ir iesniedzami tikai elektroniski EIS e-konkursu apakšsistēmā. Pēc noteiktā termiņa vai ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām un tiks atgriezti iesniedzējiem.  1.6.3. Piedāvājumu noformē atbilstoši nolikuma 6.pielikuma “Prasības piedāvājumu noformēšanai un iesniegšanai” noteikumiem |
| * 1. **Piedāvājumu atvēršanas vieta un laiks** |
| 1.8.1. Piedāvājumu atvēršanas sanāksme ir atklāta un tajā var piedalīties visas ieinteresētās personas, reģistrējoties piedāvājumu atvēršanas sanāksmes reģistrācijas lapā.  1.8.2.Piedāvājumu atvēršana notiek EIS e-konkursu apakšsistēmā, uzreiz pēc piedāvājumu iesniegšanas termiņa beigām.  1.8.3.Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā vai piedalīties atvēršanas sanāksmē Rucavas novada domē, „Pagastmāja”, Rucava, Rucavas pagasts, Rucavas novads.  1.8.4.Pēc visu piedāvājumu atvēršanas piedāvājumu atvēršanas sanāksme tiek slēgta.  1.8.5.Elektronisko iepirkumu sistēmas e-konkursu apakšsistēma nodrošina piedāvājumu pirmā līmeņa šifrēšanu. Ja pretendents piedāvājuma datu aizsardzībai izmantojis piedāvājuma šifrēšanu, pretendentam, ne vēlāk ka 15 (piecpadsmit) minūtes pēc piedāvājumu iesniegšanas termiņa beigām Komisijai jāiesniedz derīga elektroniskā atslēga ar paroli šifrētā dokumenta atvēršanai. |
| **1.9 . Iepirkuma procedūras dokumenti** |
| 1.9.1.Nolikumam ar pielikumiem ir nodrošināta tieša un brīva elektroniskā pieeja Rucavas novada domes pircēja profilā elektronisko iepirkumu sistēmas (turpmāk tekstā – EIS) e-konkursu apakšsistēmā <https://www.eis.gov.lv/EKEIS/Supplier/Organizer/1392> un Rucavas novada pašvaldības mājas lapā http://www.rucava.lv/lv/publiskie-iepirkumi/.  1.9.2.Elektronisko iepirkumu sistēmā reģistrēta ieinteresētā persona var reģistrēties kā Nolikuma saņēmējs,skatīt:https://www.eis.gov.lv/EIS/Publications/PublicationView.aspx?PublicationId=883. |
| **1.10. Papildu informācija** |
| 1.10.1. Jebkura papildu informācija, kas tiks sniegta saistībā ar šo iepirkuma procedūru, tiks publicēta Rucavas novada domes pircēja profilā EIS e-konkursu apakšsistēmā https://www.eis.gov.lv/EKEIS/Supplier/Organizer/1392. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.  1.10.2.Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, Komisija to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām.  1.10.3. Komisija papildu informāciju nosūta piegādātājam, kas uzdevis jautājumu, un vienlaikus ievieto šo informāciju pircēja profilā, kur ir pieejami iepirkuma procedūras dokumenti, norādot arī uzdoto jautājumu.  1.10.4. Nepietiekama finansējuma gadījumā Pasūtītājam ir tiesības neslēgt paredzamo līgumu. |

**II SADAĻA**

**INFORMĀCIJA PAR IEPIRKUMA PRIEKŠMETU**

**2.1. Iepirkuma priekšmets**

Celtniecības un remonta materiālu piegāde Rucavas novada pašvaldības iestāžu vajadzībām atbilstoši Nolikumam un saskaņā ar tehnisko specifikāciju (nolikuma 5.pielikums - Tehniskā specifikācija/tehniskais piedāvājums).

**2.2. Tehniskais apraksts**

2.2.1. Pasūtītājs tehniskajā specifikācijā norādītās Preces Līguma izpildes laikā var iepirkt tādā apjomā, kāds tam ir nepieciešams. Pasūtītājam nav pienākums pirkt visas tehniskajā specifikācijā minētās Preces. Konkrēti Preču pirkumi un pasūtījumi tiks veikti pēc Pasūtītāja nepieciešamības. Tehniskā specifikācija (nolikuma 5.pielikums) neatspoguļo visu Pasūtītājām iespējamo materiālu un preču sarakstu, kas varētu būt nepieciešams līguma darbības laikā, līdz ar to Preces, kuras nav uzskaitītas 5.pielikumā, bet Pasūtītājam var būt nepieciešamas, tiks iegādātas saskaņā ar Pretendenta tirdzniecības vietas preču cenrādi, kam tiks piemērota atlaide. Līguma darbības laikā atlaide precēm var tikt palielināta.

2.2.2. Preču garantijas termiņš (ja ražotājs noteicis Preču garantijas termiņu): ne mazāk kā ražotāja noteiktais.

Preču derīguma termiņš (ja ražotājs noteicis Preču derīguma termiņu): Precēm, to saņemšanas brīdī, jāatbilst ražotāja noteiktajam maksimālajam derīguma termiņam.

2.2.3. Ja tehniskajā specifikācijā Preču tehnisko un funkcionālo prasību aprakstā Pasūtītājs ir norādījis konkrētu ražotāju, zīmolu, specifisku Preču veidu, marku, standartu, Pretendents var piedāvāt piegādāt jebkura cita ražotāja Preces, kas ir ekvivalentas, ietverot savā piedāvājumā Pasūtītāja tehniskajā specifikācijā prasīto Preces funkcionalitāti un tehniskos parametrus pilnā apjomā. Pretendenta piedāvājumā nedrīkst būt vairāki tehniskie vai finanšu piedāvājumu varianti.

2.2.4.Pretendentam jānodrošina, lai Preces būtu jaunas, nelietotas, oriģinālajā ražotājfirmas iepakojumā ar klāt pievienotu lietošanas instrukciju valsts valodā.

**III SADAĻA**

**PRASĪBAS PRETENDENTIEM UN IESNIEDZAMIE DOKUMENTI**

|  |  |
| --- | --- |
| **Prasība:** | **Iesniedzamais dokuments:** |
| **3.1.** **Pretendents** ir piegādātājs, kurš ir iesniedzis piedāvājumu. **Piegādātājs** var būt fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus. | **a)** Pieteikums dalībai iepirkumā (pēc formas – nolikuma 1.pielikums),  **b)** Finanšu piedāvājums (pēc formas – nolikuma 2.pielikums).  **c)** Tehniskā specifikācija/tehniskais piedāvājums (pēc formas – nolikuma 5.pielikums) \*. |
| \*Pretendentam jānorāda materiāliem un precēm piedāvāto atlaidi % (procentos), kas nedrīkst būt izteikta 0% (nulle procenti), pretējā gadījumā Pretendenta piedāvājums turpmāk netiks vērtēts. | |
| **3.2.** Piegādātājs var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura.  Šajā gadījumā piegādātājs un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi. | 1. Pretendents pierāda Komisijai, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos par sadarbību konkrētā līguma izpildē. 2. Pretendenta un personas, uz kuras saimnieciskajām un finansiālajām iespējām pretendents balstās, savstarpēji parakstīts apliecinājums vai noslēgta vienošanās, kurā norādīts, ka persona, uz kuras saimnieciskajām un finansiālajām iespējām pretendents balstās, uzņemas solidāro atbildību par iepirkuma līguma izpildi, kā arī norādīts, kādā veidā un/vai formā šī persona ir paredzējusi uzņemties solidāro atbildību par iepirkuma līguma izpildi. |
| **3.3.** Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura.  Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas. | Pretendents pierāda Komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. |
| **3.4.** Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem. | Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka līguma daļa, atbildības sadalījums starp apvienības dalībniekiem, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu. |
| **3.5.** Pretendentam jāiesniedz atlases dokumenti par katru apvienības dalībnieku. Uz katru apvienības dalībnieku attiecas nolikuma 3.6.punkts un 3.7.punkts, bet pārējos nolikuma punktos izvirzītās prasības jāizpilda piegādātāju apvienībai kopumā, ņemot vērā tās pienākumus iespējamā līguma izpildē. |
| **3.6.** Uz pretendentu neattiecas Publisko iepirkumu likuma 9. panta astotajā daļā noteiktie izslēgšanas nosacījumi. | Komisija pārbauda, ievērojot Publisko iepirkumu likuma 9.pantā noteikto kārtību. |
| **3.7.** Pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām, tiesīgs veikt Pasūtītājam nepieciešamo piegādi. | a)Komisija pārliecinās par pretendenta reģistrācijas faktu, saņemot izziņas Elektronisko iepirkumu sistēmā (<https://www.eis.gov.lv/>).  b)Ārvalstī reģistrētam pretendentam, kas nav reģistrēts Uzņēmumu reģistrā, jāpievieno attiecīgos faktus apliecinoši dokumenti (kopijas). |
| **3.8.** Pretendentam iepriekšējo 3 (trīs) gadu laikā (2016., 2017., 2018.gadā un 2019.gadā līdz piedāvājumu iesniegšanas termiņa beigām) ir pieredze vismaz viena līdzīga\* līguma izpildē.    \*Par līdzīgu pieredzi atzīst viena līguma ietvaros veiktu celtniecības un remonta materiālu pārdošanu/piegādi par līguma summu vismaz 20 000 EUR bez PVN. | Apliecinājums par pieredzi pēdējo trīs gadu laikā vai īsākā periodā, norādot līguma summu, līguma izpildes laiku un pasūtītāju, aizpildot nolikuma 3.pielikuma veidlapas formu.  Pasūtītāja atsauksme par pretendenta norādīto līdzvērtīgo pieredzi celtniecības un remonta materiālu pārdošanā/piegādē. |
| **3.9.**Pretendenta rīcībā ir visi nepieciešamie resursi savlaicīgai un kvalitatīvai līguma izpildei. | Informācija par līguma izpildi (pēc formas – nolikuma 4.pielikums), kur pretendents norāda:  **a)** vai līguma izpildei plānots piesaistīt apakšuzņēmējus (*sniedz informāciju par līguma izpildei piesaistītajiem apakšuzņēmējiem*),  **b)** citus līguma izpildei nepieciešamos resursus. |
| **3.10.** Pretendentam ir vismaz viena tirdzniecības vieta, kurā pasūtītājs uz vietas var atlasīt celtniecības un remonta materiālus (preces) un kas atrodas ne tālāk kā 60 kilometru attālumā no Rucavas novada domes - “Pagastmāja”, Rucava, Rucavas pag., Rucavas novads, kur attālums tiek mērīts pa tuvāko asfaltēto ceļu mērījumu nolasot odometrā. | Apliecinājums par tirdzniecības vietas atrašanās vietu (adrese). Apliecinājumu sagatavo brīvā formā. |

**IV SADAĻA**

**PIEDĀVĀJUMA IZVĒRTĒŠANAS KRITĒRIJS**

|  |
| --- |
| 4.1. Pamatojoties uz Publisko iepirkumu likuma 51.pantu, Komisija piešķir līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā tikai piedāvāto kopējo cenu. |
| 4.2. Komisija izvēlas piedāvājumu ar viszemāko cenu, kas atbilst nolikuma un tā pielikumu prasībām, nav atzīts par nepamatoti lētu. |

|  |
| --- |
| **V SADAĻA**  **PIELIKUMI**  **Iepirkumu dokumentu sastāvā ietilpst šis iepirkuma nolikums ar pielikumiem (turpmāk tekstā- Nolikums):** |

|  |  |
| --- | --- |
| 1.pielikums | Pieteikums dalībai iepirkumā, forma |
| 2.pielikums | Finanšu piedāvājums, forma |
| 3.pielikums | Informācija par iepriekšējo pieredzi, forma. |
| 4.pielikums | Informācija par līguma izpildi, forma |
| 5.pielikums | Tehniskā specifikācija/tehniskais piedāvājums, forma |
| 6.pielikums | Prasības piedāvājuma noformēšanai un iesniegšanai |
| 7.pielikums | Vērtēšanas nosacījumi |
| 8.pielikums | Līguma projekts |

1.pielikums

Iepirkuma “Celtniecības un remonta materiālu piegāde Rucavas novada pašvaldības iestāžu vajadzībām”, identifikācijas numurs RND 2019/10, nolikumam

**PIETEIKUMS DALĪBAI IEPIRKUMĀ**

|  |  |
| --- | --- |
|  |  |
| *Sabiedrības nosaukums* | *reģistrācijas numurs* |

|  |  |  |
| --- | --- | --- |
| kuras vārdā saskaņā ar |  | rīkojas |
|  | *pārstāvības pamats* | *Amats,*  *vārds un uzvārds* |

Ar šo piesakāmies piedalīties iepirkumā "Celtniecības un remonta materiālu piegāde Rucavas novada pašvaldības iestāžu vajadzībām", identifikācijas numurs RND 2019/10 un apņemamies piegādāt celtniecības un remonta materiālus atbilstoši Nolikuma un Tehniskajā specifikācijā (nolikuma 5.pielikums) noteiktajām minimālajām prasībām.

|  |  |  |  |  |
| --- | --- | --- | --- | --- |
| Pretendents atbilst |  | neatbilst |  | **mazā vai vidējā uzņēmuma** statusam [[3]](#footnote-3) |

Apliecinu, ka:

* Pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām;
* Pretendenta rīcībā ir visi nepieciešamie resursi savlaicīgai un kvalitatīvai līguma izpildei;
* esam iepazinušies un pilnībā piekrītam iepirkuma nolikuma, tehniskās specifikācijas un līguma projekta nosacījumiem;
* šis piedāvājums ir sagatavots individuāli un nav saskaņots ar konkurentiem;
* visas piedāvājumā sniegtās ziņas ir patiesas.

|  |  |
| --- | --- |
| Amatpersonas vai pilnvarotās personas paraksts: |  |
| Parakstītāja vārds, uzvārds un amats: |  |
| Korespondences adrese: |  |
| Bankas rekvizīti: |  |
| Kontaktpersona: |  |
| Tālruņa numurs: |  |
| E-pasta adrese saziņai par piedāvājumu: |  |
| E-pasta adrese elektroniski parakstīto dokumentu saņemšanai: |  |
| Datums |  |

2.pielikums

Iepirkuma “Celtniecības un remonta materiālu piegāde Rucavas novada pašvaldības iestāžu vajadzībām”, identifikācijas numurs RND 2019/10, nolikumam

**finanšu piedāvājums**

Ar šo \_\_\_\_\_\_\_\_\_\_\_\_\_\_\_\_\_\_\_\_\_ iesniedz piedāvājumu iepirkumam **„Celtniecības un remonta materiālu piegāde Rucavas novada pašvaldības iestāžu vajadzībām” (RND 2019/10)** par šādu piedāvāto kopējo līgumcenu saskaņā ar iepirkuma nolikumu, tajā noteiktajā laikā un veidā:

|  |  |
| --- | --- |
| Līguma summa EUR bez PVN | \* |
| PVN |  |
| Summa KOPĀ |  |

\* cena, kas tiek vērtēta.

Iesniedzot finanšu piedāvājumu apzināmies un pilnībā uzņemamies visus riskus, atbildību un saistības un garantējam līgumsaistību izpildi.

Apliecinām, ka sniegtās ziņas ir pilnīgas un patiesas, piedāvājums sagatavots un iesniegts atbilstoši iepirkuma procedūras dokumentu prasībām.

Apliecinām, ka mūsu rīcībā ir pietiekošā daudzumā tehniskie un personāla resursi, lai nodrošinātu līgumsaistību izpildi Pasūtītāja pieprasītajā sortimentā, apjomā (orientējošā), kvalitātē un termiņos.

Apliecinām, ka, iesniedzot piedāvājumu, esam iepazinušies ar visiem apstākļiem, kuri varētu ietekmēt līgumcenu un preču piegādi. Līdz ar to garantējam, ka gadījumā, ja mums tiks piešķirtas Līguma slēgšanas tiesības, līgumsaistības apņemamies pildīt atbilstoši mūsu piedāvājumam.

Apliecinām, ka piedāvājumā ir ievērtētas visas kvalitatīvu Preču piegādei nepieciešamās izmaksas un iekļauti iespējamie sadārdzinājumi un jebkuri ar līguma pilnīgu izpildi saistīti izdevumi.

Apņemamies nodrošināt iegādātajām precēm Preču garantijas termiņu (ja ražotājs noteicis Preču garantijas termiņu): ne mazāku kā ražotāja noteiktais.

Preču derīguma termiņu (ja ražotājs noteicis Preču derīguma termiņu): Precēm, to saņemšanas brīdī, jāatbilst ražotāja noteiktajam maksimālajam derīguma termiņam.

Ar šo garantējam sniegto ziņu patiesumu un precizitāti. Mēs saprotam un piekrītam prasībām, kas izvirzītas pretendentiem šī iepirkuma nolikumā un līguma projektā.

Šim piedāvājumam un Jūsu rakstiskai piekrišanai ir jāveido starp mums saistošs līgums, ar kura projektu esam iepazinušies un kuram pilnībā piekrītam.

|  |  |
| --- | --- |
| Amatpersonas vai pilnvarotās personas paraksts: |  |
| Parakstītāja vārds, uzvārds un amats: |  |
| Pretendenta nosaukums: |  |
| Datums |  |

3.pielikums

Iepirkuma “Celtniecības un remonta materiālu piegāde Rucavas novada pašvaldības iestāžu vajadzībām”, identifikācijas numurs RND 2019/10, nolikumam

**APLIECINĀJUMS PAR IEPRIEKŠĒJO PIEREDZI**

*(Aizpilda pēc nepieciešamības pats pretendents, piegādātāju apvienība, apakšuzņēmēji*)

|  |  |
| --- | --- |
| Līguma priekšmets, adrese |  |
| Pasūtītājs |  |
| Izpildītājs |  |
| Līguma summa, EUR, neskaitot PVN |  |
| Līguma ietvaros veiktie darbi/piegādātās preces |  |
| Laika periods, kad veikti darbi/piegādātas preces |  |
| Kontaktinformācija atsauksmju iegūšanai |  |

Tabulā norāda informāciju par iepriekšējo 3 (*trīs*) gadu laikā īstenotajiem līgumiem, atbilstoši nolikuma 3.8. punktā noteiktajām prasībām.

Piedāvājumam **pievieno atsauksmi** par īstenoto līgumu saskaņā ar norādīto informāciju.

|  |  |
| --- | --- |
| Amatpersonas vai pilnvarotās personas paraksts: |  |
| Parakstītāja vārds, uzvārds un amats: |  |
| Pretendenta nosaukums: |  |
| Datums: |  |

4.pielikums

Iepirkuma “Celtniecības un remonta materiālu piegāde Rucavas novada pašvaldības iestāžu vajadzībām”, identifikācijas numurs RND 2019/10, nolikumam

**INFORMĀCIJA PAR LĪGUMA IZPILDI**

Ar šo apliecinām, ka pretendenta rīcībā ir visi nepieciešamie resursi savlaicīgai un kvalitatīvai līguma izpildei un līguma izpildi paredzēts organizēt, atbilstoši turpmāk norādītajai informācijai:

**ĢENERĀLUZŅĒMĒJS**

|  |  |  |  |
| --- | --- | --- | --- |
| ***Ģenerāluzņēmēja nosaukums, reģistrācijas numurs*** | ***Veicamo darbu apjoms %*** | ***Veicamo darbu apjoms EUR bez PVN*** | ***Veicamo darbu raksturojums*** |
|  |  |  |  |

**APAKŠUZŅĒMĒJI (norāda visus apakšuzņēmējus, kurus plānots piesaistīt līguma izpildē un kuriem nododamā darba daļa ir vismaz 10% no kopējā apjoma)[[4]](#footnote-4)**

|  |  |
| --- | --- |
| Apakšuzņēmējus līguma izpildē piesaistīt **nav paredzēts** |  |

*(ja apakšuzņēmējus līguma izpildē piesaistīt nav paredzēts, izdara attiecīgu atzīmi un tabulu par apakšuzņēmējiem nododamo darbu apjomu nav nepieciešams aizpildīt)*

|  |  |
| --- | --- |
| Apakšuzņēmējus līguma izpildē **ir paredzēts piesaistīt** |  |

*(tabulā norāda apakšuzņēmējiem nododamo darbu apjomu un veidus)*

|  |  |  |  |  |
| --- | --- | --- | --- | --- |
| ***Apakšuzņēmēja nosaukums, reģistrācijas numurs*** | ***Vai uzņēmums atbilst mazā vai vidējā uzņēmuma statusam [[5]](#footnote-5)*** | ***Veicamo darbu apjoms %*** | ***Veicamo darbu apjoms EUR bez PVN*** | ***Veicamo darbu raksturojums*** |
|  |  |  |  |  |
|  |  |  |  |  |

Piedāvājumam pievieno vienošanos ar katru apakšuzņēmēju par konkrētu darbu izpildi vai apakšuzņēmēja apliecinājumu par dalību līguma izpildē, ja līgums tiktu piešķirts pretendentam.

|  |  |
| --- | --- |
| Amatpersonas vai pilnvarotās personas paraksts: |  |
| Parakstītāja vārds, uzvārds un amats: |  |
| Pretendenta nosaukums: |  |
| Datums |  |

6.pielikums

Iepirkuma “Celtniecības un remonta materiālu piegāde Rucavas novada pašvaldības iestāžu vajadzībām”, identifikācijas numurs RND 2019/10, nolikumam

**PRASĪBAS PIEDĀVĀJUMA NOFORMĒŠANAI UN IESNIEGŠANAI**

|  |
| --- |
| 1. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:    1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;    2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);    3. elektroniski sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām). |
| 1. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. |
| 1. Sagatavojot piedāvājumu, Pretendents ievēro, ka:    1. Piedāvājuma dokumenti jāaizpilda elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā;    2. Tehniskā specifikācija/tehniskā piedāvājuma forma (nolikuma 5.pielikums) jāaizpilda pilnībā, nemainot Pasūtītāja noteikto secību un pozīciju skaitu, visas cenas un summas norādot euro, pozīcijas kopsummu noapaļojot ar 2 (divām) decimālzīmēm aiz komata;    3. Tehniskā specifikācija/tehniskā piedāvājuma formu iesniedz *xls vai xlsx formātā* elektroniski tā, lai Pasūtītājam būtu iespēja elektroniskā formā veikt aprēķinu pareizības pārbaudi, saglabājot veikto aprēķinu formulas, saglabājot iepirkuma nosaukumu un identifikācijas numuru, norādot Pretendenta nosaukumu, reģistrācijas numuru;    4. Dokumentus paraksta Pretendenta paraksttiesīga amatpersona vai pilnvarota persona. Ja dokumentus paraksta pilnvarotā persona, piedāvājumam pievieno attiecīgās pilnvaras apliecinātu kopiju, ko pievieno Pretendenta atlases dokumentiem;    5. Dokumentus Pretendents pēc saviem ieskatiem ir tiesīgs iesniegt elektroniskā formā, gan parakstot ar Elektronisko iepirkumu sistēmas piedāvāto elektronisko parakstu, gan parakstot ar drošu elektronisko parakstu; |
| 1. Pretendents drīkst iesniegt tikai vienu piedāvājuma variantu. Ja Pretendents iesniegs vairākus piedāvājuma variantus, tie visi tiks atzīti par nederīgiem. |
| 1. Pretendentam jāiesniedz dokumenti, kas aizpildīti atbilstoši nolikumam klāt pievienoto veidlapu formai. |
| 1. Pretendentam piedāvājums jāiesniedz latviešu valodā. Ja piedāvājumā iekļaujamā informācija ir citā valodā, pretendents pievieno tulkojumu latviešu valodā, kas sagatavots atbilstoši normatīvajiem aktiem par kārtību, kādā apliecināmi dokumentu tulkojumi valsts valodā[[6]](#footnote-6). |
| 1. Piedāvājumā norāda, vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu. Ja piedāvājums vai kāda tā daļa satur komercnoslēpumu, Pretendents norāda, kura informācija ir komercnoslēpums un kāds ir šāda statusa tiesiskais pamats. Piegādātājs nevar prasīt ievērot komercnoslēpumu uz tādu informāciju, kas ir vispārpieejama saskaņā ar normatīvajiem aktiem. |
| 1. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu. |
| 1. Komisija pieņem Eiropas vienoto iepirkuma procedūras dokumentu (turpmāk – ESPD)[[7]](#footnote-7) kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām. Ja pretendents izvēlējies iesniegt ESPD, lai apliecinātu, ka tas atbilst iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo darbu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu ESPD par katru tās dalībnieku. Pretendents var Komisijai iesniegt ESPD, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza. |
| 1. Tiek uzskatīts, ka Pretendenti, iesniedzot savus piedāvājumus, apliecina, ka ir iepazinušies un piekrīt nolikuma un tā pielikumu, tajā skaitā iepirkuma līguma projekta, nosacījumiem, kā arī ir iepazinušies ar visiem spēkā esošiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām. |
| 1. Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus. |
| 1. Piegādātāju apvienība, attiecībā uz kuru pieņemts lēmums slēgt līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei. |
| 1. Saskaņā ar Publisko iepirkumu likuma 60.panta desmito daļu, Pasūtītājs publicēs noslēgtā iepirkuma līguma tekstu Pasūtīja pircēja profilā Elektronisko iepirkumu sistēmā un savā mājas lapā internetā. |

7.pielikums

Iepirkuma “Celtniecības un remonta materiālu piegāde Rucavas novada pašvaldības iestāžu vajadzībām”, identifikācijas numurs RND 2019/10, nolikumam

**VĒRTĒŠANAS NOSACĪJUMI**

|  |
| --- |
| 1. 1. Iepirkuma procedūru veic Iepirkumu komisija, apstiprināta ar 2018.gada 2.maija Rucavas novada domes lēmumu “Par Rucavas novada pašvaldības iepirkumu komisijas sastāva grozīšanu” (protokols Nr.9; 4.), ar grozījumiem par izmaiņām komisijas sastāvā 2018.gada 25.oktobra lēmumi (protokols Nr.18; 6.) un (protokols Nr.18; 7.), 2018.gada 22.novembra lēmums (protokols Nr.20; 5.), 2019.gada 26.septembra lēmums (protokols Nr.14; 4.3.) (Nolikumā arī – Komisija). |
| 1. 2. Piedāvājumu noformējuma pārbaudi, pretendentu atlasi un piedāvājumu vērtēšanu Komisija veic slēgtā sēdē. |
| 1. 3. Piedāvājumu noformējuma pārbaudes, pretendentu atlases un piedāvājumu vērtēšanas laikā Komisija nodrošina piedāvājumu glabāšanu tā, lai tiem nevarētu piekļūt personas, kas nav iesaistītas piedāvājuma noformējuma pārbaudē, pretendentu atlasē un piedāvājumu vērtēšanā. |
| 1. 4. Pārbaudot piedāvājumu atbilstību nolikumā izvirzītajām prasībām, Komisija pārbauda atbilstību noformējuma prasībām, atbilstību pretendentu atlases prasībām, atbilstību tehniskajai specifikācijai un veic piedāvājuma izvēli. 2. 5. Piedāvājumu vērtēšanas gaitā Komisija ir tiesīga pieprasīt, lai tiek izskaidrota piedāvājumā iekļautā informācija. |
| 1. 6. Ja Komisija pieprasa, lai pretendents precizē iesniegto informāciju, tā nosaka termiņu, līdz kuram pretendentam jāsniedz atbilde. 2. 7. Ja pretendents neiesniedz Komisijas pieprasītās ziņas vai paskaidrojumus, Komisija piedāvājumu vērtē pēc tiem dokumentiem, kas ir iekļauti piedāvājumā. 3. 8. Ja Komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju. 4. 9. Piedāvājuma noformējuma pārbaudei, pretendentu atlasei, kā arī piedāvājumu vērtēšanai un salīdzināšanai Komisija var pieaicināt ekspertu. 5. 10. Eksperts nesniedz atzinumu, ja ir ieinteresēts konkrēta pretendenta izvēlē vai darbībā. Pirms darbības sākšanas eksperts paraksta apliecinājumu, ka nav tādu apstākļu, kuru dēļ viņš varētu būt ieinteresēts konkrēta pretendenta izvēlē vai darbībā. Šo apliecinājumu eksperts pievieno atzinumam. 6. 11. Ekspertam ir tiesības iepazīties ar piedāvājumiem, kā arī lūgt Komisiju pieprasīt no pretendenta papildu informāciju, kas ir nepieciešama atzinuma sagatavošanai. 7. 12. Eksperts piedāvājumā ietverto un pretendenta papildus sniegto informāciju drīkst izmantot tikai sava atzinuma sniegšanai. 8. 13. Konstatējot piedāvājuma neatbilstību kādai no prasībām, Komisijai ir tiesības izslēgt pretendentu no turpmākas dalības iepirkumā un neizskatīt piedāvājumu nākamajā izvērtēšanas posmā. 9. 14. Lai pārbaudītu, vai pretendents nav izslēdzams no dalības iepirkumā Publisko iepirkumu likuma 9.panta astotās daļas 1., 2., 4. vai 5. punktā minēto apstākļu dēļ, Komisija rīkojas atbilstoši Publisko iepirkumu likuma 9.panta devītajai un desmitajai daļai. 10. 15. Lai pārbaudītu, vai pretendents, kuram būtu piešķiramas līguma slēgšanas tiesības, nav izslēdzams no dalības iepirkumā Starptautisko un Latvijas Republikas nacionālo sankciju likuma (turpmāk – Sankciju likums)  11.¹ panta pirmajā daļā minēto apstākļu dēļ, Komisija rīkojas atbilstoši Sankciju likuma 11.¹ panta trešajā un/vai ceturtajā daļā noteiktajam. Ja attiecībā uz pretendentu vai Sankciju likuma 11.1 panta pirmajā daļā minētajām personām ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras kavē līguma izpildi, tas ir izslēdzams no dalības līguma slēgšanas tiesību piešķiršanas procedūrā.   16. Triju darbdienu laikā pēc lēmuma pieņemšanas Komisija informē visus pretendentus par pieņemto lēmumu. Informācija tiks nosūtīta uz pieteikumā norādīto e-pasta adresi, izmantojot drošu elektronisko parakstu. |

8.pielikums

Iepirkuma “Celtniecības un remonta materiālu piegāde Rucavas novada pašvaldības iestāžu vajadzībām”, identifikācijas numurs RND 2019/10, nolikumam

**Līgums Nr.\_\_**

*Par celtniecības un remonta materiālu piegāde Rucavas novada pašvaldības iestāžu vajadzībām*

Rucavas novada Rucavas pagastā 2019.gada ­­\_\_\_\_\_\_\_\_\_\_

**Rucavas novada dome**, reģ.Nr.90000059230, juridiskā adrese “Pagastmāja”, Rucava, Rucavas pagasts, Rucavas novads, LV-3477, domes priekšsēdētāja Jāņa Veita personā, kurš rīkojas, pamatojoties uz likuma „Par pašvaldībām” un Rucavas novada domes 2009.gada 17.jūlija saistošo noteikumu Nr.1 „Rucavas novada pašvaldības nolikums” pamata, turpmāk tekstā PASŪTĪTĀJS, un

\_\_\_\_\_\_\_\_, reģistrācijas Nr. \_\_\_\_\_\_\_\_\_, tās \_\_\_\_\_\_\_, kura rīkojas saskaņā ar \_\_\_\_\_\_\_, turpmāk šī līguma tekstā saukts IZPILDĪTĀJS, abi kopā un katrs atsevišķi turpmāk saukti „Puses”, pamatojoties uz iepirkuma **“****Celtniecības un remonta materiālu piegāde Rucavas novada pašvaldības iestāžu vajadzībām”,** identifikācijas Nr. RND 2019/10, rezultātiem un IZPILDĪTĀJA iesniegto piedāvājumu, noslēdz šādu Līgumu:

**1. Līguma priekšmets**

PASŪTĪTĀJS pasūta, pieņem un apmaksā, bet IZPILDĪTĀJS pārdod un piegādā PASŪTĪTĀJAM celtniecības un remonta materiālus (turpmāk – PRECES), saskaņā ar IZPILDĪTĀJA iepirkumā iesniegto Tehnisko – Finanšu piedāvājumu (līguma pielikumā), līgumā noteiktajā kārtībā un termiņos.

**2.Pasūtītāja tiesības un pienākumi**

2.1.PASŪTĪTĀJU uz līguma darbības termiņu pārstāv Rucavas novada pašvaldības izpilddirektors \_\_\_\_\_\_\_ (vārds, uzvārds)tālr.\_\_\_\_\_\_ , e-pasts \_\_\_\_\_\_un personas, kurām izsniegts pilnvarojums.

2.2.PASŪTĪTĀJS ir tiesīgs veikt kontroli par līguma izpildi, pieaicinot attiecīgās jomas ekspertus, pieprasot un saņemot ar līguma izpildi saistītos dokumentus.

2.3.PASŪTĪTĀJS pasūta PRECES pēc vajadzības un tam nav pienākums veikt PREČU pasūtījumu par visu līguma 5.3.punktā noteikto līguma summu un/vai iegādāties visas tehniskajā specifikācijā norādītās PRECES.

2.4.PASŪTĪTĀJAM nepieciešamības gadījumā ir tiesības mainīt pasūtāmās PRECES daudzumu, nemainot PREČU vienību cenas, ar nosacījumu, ka šo darbību rezultātā netiek pārsniegta šī līguma noteiktā līgumcena.

2.5.PASŪTĪTĀJAM ir tiesības nepieņemt PRECI, ja tā neatbilst tehniskā piedāvājumā norādītājam PREČU sortimentam.

2.6.PASŪTĪTĀJS ir atbildīgs par savlaicīgu PREČU piegādes apmaksu saskaņā ar līguma nosacījumiem.

2.7.Ja PASŪTĪTĀJA vainas dēļ apmaksa par saņemto pasūtījumu netiek veikta līgumā noteiktā termiņā, IZPILDĪTĀJS var prasīt PASŪTĪTĀJAM maksāt līgumsodu 0.1% apmērā no noteiktajā termiņā neapmaksātās summas par katru nokavēto dienu, bet kopumā ne vairāk kā 10% (desmit procenti) no noteiktajā termiņā neapmaksātās summas. Līgumsoda samaksa neatbrīvo PASŪTĪTĀJU no līguma saistību turpmākas pienācīgas pildīšanas.

**3.Izpildītāja tiesības un pienākumi**

3.1. IZPILDĪTĀJU uz līguma darbības termiņu pārstāv:\_\_\_\_\_\_\_\_\_\_\_\_\_, tālr.:\_\_\_\_\_\_\_\_\_\_\_\_\_, e-pasts:\_\_\_\_\_\_\_\_\_\_\_\_\_.

3.2. IZPILDĪTĀJS ir atbildīgs par PREČU kvalitāti un to savlaicīgu piegādi saskaņā ar līguma nosacījumiem.

3.3.Ja IZPILDĪTĀJA vainas dēļ kārtējais preces pasūtījums netiek piegādāts (nodots) līgumā noteiktā termiņā un apjomā, PASŪTĪTĀJS var prasīt IZPILDĪTĀJAM maksāt līgumsodu 0.1% apmērā no preces pasūtījuma summas par katru nokavēto dienu, bet kopumā ne vairāk kā 10% (desmit procenti) no termiņā nepiegādātās (nenodotās) preces summas. Līgumsoda samaksa neatbrīvo IZPILDĪTĀJU no līguma saistību turpmākas pienācīgas pildīšanas.

**4.Preču kvalitāte un apjoms**

4.1.PRECĒM jāatbilst Latvijas Republikā un Eiropas Savienībā spēkā esošo normatīvo aktu prasībām un jābūt reģistrētām Latvijas Republikā un Eiropas Savienībā spēkā esošajos normatīvajos aktos noteiktajā kārtībā.

4.2.Ja PASŪTĪTĀJS konstatē saņemtajām PRECĒM izgatavotāja pieļautus defektus (brāķi) vai PASŪTĪTĀJAM rodas pretenzijas par piegādātās PRECES kvalitāti, ko nebija iespējams konstatēt PREČU saņemšanas brīdī, vai piegādātās PRECES neatbilstību pavadzīmei, tad PASŪTĪTĀJS sastāda atbilstošu aktu un 2 (divu) darba dienu laikā par to rakstveidā paziņo IZPILDĪTĀJAM, kas 2 (divu) darba dienu laikā uz sava rēķina nodrošina brāķa vai neatbilstošās PRECES apmaiņu.

4.3.Gadījumā, ja konstatētais PRECES defekts ir radies PRECES nepareizas uzglabāšanas vai citas PASŪTĪTĀJA neatbilstošas rīcības dēļ, kuras rezultātā PRECEI ir radies defekts, IZPILDĪTĀJAM ir tiesības neveikt šādas PRECES apmaiņu. Šajā gadījumā PASŪTĪTĀJS veic pilnu pasūtīto PREČU apmaksu saskaņā ar PREČU pavadzīmi.

4.4.Ikreizējā pasūtījuma PREČU sortiments, daudzums un cena tiek norādīti preču pavadzīmē-rēķinā.

**5.Līguma cena un norēķinu kārtība**

5.1.PREČU maksimālās vienības cenas ir noteiktas IZPILDĪTĀJA iepirkumā iesniegtā tehniskajā specifikācijā/tehniskajā piedāvājumā (līguma pielikumā). IZPILDĪTĀJS ir tiesīgs pazemināt tehniskajā specifikācijā/tehniskajā piedāvājumā norādītās vienas vienības cenu, un PASŪTĪTĀJS var iepirkt līguma pielikumā norādītās PRECES par zemākām cenām, kas atbilst Tehniskai specifikācijai.

5.2. PRECĒM, kas nav uzskaitītās tehniskajā specifikācijā/tehniskajā piedāvājumā, cenas ir noteiktas saskaņā ar IZPILDĪTĀJA tirdzniecības vietas preču cenrādi, un līguma darbības laikā tām tiek noteikta {ne mazāk kā 15 procentu} \_\_\_ % (\_\_\_\_\_\_ procentu) atlaide. Līguma darbības laikā atlaide precēm var tikt palielināta.

5.3. Kopējā līgumcena šī līguma darbības laikā ir **EUR 41900.00** /četrdesmit viens tūkstotis deviņi simti euro un 00 centi/, **PVN EUR \_\_\_\_\_\_\_ /**summa vārdos/, **summa** **kopā ar PVN EUR \_\_\_\_\_\_\_** /summa vārdos/.

5.4.Pievienotās vērtības nodoklis tiekaprēķināts un maksātsatbilstoši Latvijas Republikas normatīvajos aktos noteiktajā kārtībā.

5.5.Pēc PRECES un preču pavadzīmes-rēķina parakstīšanas, 30 /trīsdesmit/ dienu laikā, PASŪTĪTĀJS maksā IZPILDĪTĀJAM rēķinā norādīto summu bezskaidrā naudā ar pārskaitījumu uz IZPILDĪTĀJA norādīto bankas norēķinu kontu. Par samaksas dienu, šī līguma izpratnē uzskatāms datums, kurā pavadzīmē-rēķinā norādītā summa tika ieskaitīta IZPILDĪTĀJA bankas norēķinu kontā.

5.6.Gadījumā, ja līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm un Latvijas Republikas nacionālās valūtas nomaiņu, tad nodokļu apmērs un valūta tiek pārrēķināti un kārtējie rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.

**6.Līguma izpildes vieta, termiņi un nosacījumi**

6.1.PREČU pārdošana notiek pa daļām pēc PASŪTĪTĀJA mutiska vai rakstiska PRECES pieprasījuma, kas sastādīts pamatojoties uz tehnisko specifikāciju, norādot preču daudzumu. Rakstisks PRECES pieprasījums tiek nosūtīts IZPILDĪTĀJAM elektroniskā (e-pasta adrese: \_\_\_\_\_\_\_\_\_\_\_). IZPILDĪTĀTAJAM, saņemot no PASŪTĪTĀJA rakstisku PRECES pieprasījumu, tas jāapstiprina 1 (vienas) darba dienas laikā.

6.2.PASŪTĪTĀJS var iegādāties PRECI jebkurā IZPILDĪTĀJA tirdzniecības vietā, adrese:\_\_\_\_\_\_\_\_\_\_\_\_\_\_ (kas atrodas ne tālāk kā 60 kilometru attālumā no Rucavas novada domes - “Pagastmāja”, Rucava, Rucavas pagasts, Rucavas novads, kur attālums tiek mērīts pa tuvāko asfaltēto ceļu mērījumu nolasot odometrā).

6.3. Katras atsevišķas PREČU partijas iegāde tiek noformēta ar IZPILDĪTĀJA izrakstītu pavadzīmi- rēķinu, kuru paraksta PUŠU pārstāvji. PRECE uzskatāma par saņemtu ar PREČU pavadzīmes – rēķina abpusēju parakstīšanas brīdi.

6.4. IZPILDĪTĀJS pēc PASŪTĪTĀJA pasūtījuma piegādā PRECI uz PASŪTĪTĀJA norādīto adresi:

- Rucavas novada dome, adrese: ’’Pagastmāja’’, Rucava, Rucavas pagasts, Rucavas novads, LV 3477;

- Rucavas pamatskola, adrese: ’’Rucavas pamatskola’’, Rucava, Rucavas pagasts, Rucavas novads, LV 3477;

- Rucavas pirmskolas izglītības iestāde ’’Zvaniņš’’ (turpmāk Rucavas PII), adrese: ’’Zvaniņš’’, Rucava, Rucavas pagasts, Rucavas novads, LV 3477;

- Sikšņu pamatskola adrese: ’’Sikšņu pamatskola’’, Sikšņi, Dunikas pagasts, Rucavas novads, LV 3480;

- Dunikas pagasta pārvalde, adrese: ’’Purenītes’’, Sikšņi, Dunikas pagasts, Rucavas novads, LV 3480;

- Rucavas novada sociālais dienests, adrese: ”Līvas”, Sikšņi, Dunikas pagasts, Rucavas novads, LV 3480, bet PASŪTĪTĀJS norēķinās par piegādāto PRECI šajā līgumā paredzētajā kārtībā.

6.5. IZPILDĪTĀJS veic PREČU piegādi PASŪTĪTĀJA norādītajā adresē 24 (divdesmit četru) stundu laikā no PRECES rakstiska pieprasījuma saņemšanas brīža, darba dienās no plkst.\_\_.\_\_\_ līdz \_\_\_.\_\_\_

6.6.PREČU piegāde tiek apliecināta ar PREČU pavadzīmi-rēķinu, kas pēc tās parakstīšanas kļūst par šī līguma būtisku un neatņemamu sastāvdaļu.

6.7.PASŪTĪTĀJS PRECES pieņem pēc daudzuma, kvalitātes un kvantitātes, kuru pārbauda saņemšanas brīdī, pamatojoties uz PREČU pavadzīmēm, par piegādes datumu uzskatot PREČU pavadzīmē norādīto datumu.

6.8.Līdz PRECES piegādei PASŪTĪTĀJAM tā norādītajā adresē un PREČU pavadzīmes parakstīšanai, visi riski, tajā skaitā risks par PRECES bojājumiem vai bojāeju, gulstas uz IZPILDĪTĀJU.

**7.Līguma darbības termiņš**

7.1.Līgums stājas spēkā ar tā parakstīšanas brīdi un ir spēkā **24 (divdesmit četrus) mēnešus** no līguma spēkā stāšanās dienas vai līdz brīdim, kad summa par PREČU iegādi ir sasniegusi līguma 5.3.punktā minēto kopējo līgumcenu (atkarībā no tā, kurš no nosacījumiem iestājas pirmais).

7.2.Līguma saistības ir pabeigtas līdz ar pilnīgu savstarpēju to nokārtošanu.

**8.Līguma darbības izbeigšana**

8.1 Jebkura Puse Līgumu var vienpusēji izbeigt pirms Līguma darbības termiņa beigām 1 (mēnesi) mēnesi iepriekš rakstveidā brīdinot otru Pusi.

8.2 Līgumu var grozīt vai izbeigt pirms Līguma 7.1.punktā noteiktā termiņa, Pusēm vienojoties, kā arī tiesas ceļā Latvijas Republikas normatīvajos aktos paredzētajā kārtībā.

8.3. Visi Līguma grozījumi noformējami rakstveidā un pēc parakstīšanas tie kļūst par Līguma neatņemamu sastāvdaļu.

8.4. PASŪTĪTĀJS ir tiesīgs vienpusēji lauzt līgumu, par to rakstveidā brīdinot IZPILDĪTĀJU, ja IZPILDĪTĀJS vairāk kā divas reizes atsakās mainīt Līguma noteikumiem neatbilstošas Preces 3 (trīs) darba dienu laikā pret kvalitatīvām vai pārdod PRECI PASŪTĪTĀJAM, neievērojot Līguma pielikumā noteiktās PREČU cenas.

8.5. IZPILDĪTĀJS ir tiesīgs vienpusēji lauzt līgumu, par to rakstveidā brīdinot PASŪTĪTĀJU, ja PASŪTĪTĀJS vairāk kā divas reizes kavē preces apmaksas termiņu vairāk kā 3 darba dienas.

**9.Nepārvarama vara**

9.1.Neviena no līguma pusēm nav atbildīga par savu līgumā noteikto saistību neizpildi, ja šo saistību izpilde nav iespējama nepārvaramas varas apstākļu dēļ.

9.2.Nepārvaramas varas apstākļi ir tādi apstākļi, kurus puses nevar ietekmēt un par ko tās nevar būt atbildīgas, ieskaitot tādus kā karu un jebkādu karadarbību, blokādi, embargo, eksporta un importa aizliegumu, epidēmijas, zemestrīces, ugunsgrēkus, plūdus un citas katastrofas, valsts varas institūciju lēmumus un citus ārkārtēja rakstura apstākļus, kurus puses nevarēja paredzēt līguma noslēgšanas laikā.

9.3.Darbaspēka nepietiekamība un materiālu trūkums netiek atzīti par nepārvaramas varas apstākļiem.

9.4.Pusei, kurai kļuvis neiespējami izpildīt saistības nepārvaramas varas apstākļu dēļ, ir pienākums nekavējoties 5 (piecu) dienu laikā rakstiski informēt otru pusi par šādu apstākļu rašanos un jāveic visi nepieciešamie pasākumi, lai nepieļautu pusēm zaudējumu rašanos.

9.5.Ja iestājas nepārvaramas varas apstākļi, līguma darbības laiks pagarinās uz šo apstākļu darbības periodu. Ja šie apstākļi turpinās ilgāk nekā 6 (sešus) mēnešus, otrai pusei ir tiesības līgumu lauzt.

**10. Personas datu aizsardzība**

10.1.Ja Līguma ietvaros tiek iegūti dokumenti vai informācija, kas satur vai var saturēt fizisko personu datus, tajā skaitā, bet ne tikai, Pušu pārstāvju un kontaktpersonu identificējošā informācija un kontaktinformācija (turpmāk – Datus), Puses ir tiesīgas apstrādāt no otras Puses iegūtos datus tikai ar mērķi nodrošināt Līgumā noteikto saistību izpildi, ievērojot spēkā esošajos normatīvajos aktos noteiktās prasības Datu apstrādei un aizsardzībai. Veicot Datu apstrādi, katra Puse ir atbildīga par Datu apstrādes nodrošināšanu saskaņā ar Līgumu un normatīvajos aktos noteikto. Katrai Pusei ir pienākums Līguma ietvaros īstenot atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka Datu apstrāde notiek saskaņā ar Datu apstrādi regulējošiem normatīviem aktiem.

10.2.Apstrādājot personas datus, Puses nodrošina tikai pilnvarotu personu piekļūšanu pie tehniskajiem resursiem, kas tiek izmantoti personu datu apstrādei un aizsardzībai (tajā skaitā pie personas datiem).

10.3.Ja Līguma izpildes ietvaros viena Puse nodod otrai Pusei Datus, tad Puse, kura nodod Datus, ir atbildīga par nodoto Datu pareizību un to, ka tā ir tiesīga nodot Datus otrai Pusei. Puse papildina vai izlabo Datus, izbeidz attiecīgās Puses nodoto datu apstrādi vai iznīcina tos, ja nodotie Dati ir nepilnīgi, novecojuši, nepatiesi vai pretlikumīgi apstrādāti. Līguma izpildes ietvaros saņemtos Datus Puses apņemas neuzglabāt ilgāk, kā tas nepieciešams mērķim, kam tie ir nodoti, un pēc Līgumā noteiktā mērķa sasniegšanas apņemas dzēst saņemtos Datus no savām informācijas sistēmām visātrākajā iespējamajā laikā.

10.4.Puses vienojas, ka gadījumā, ja kāda no Pusēm tiek saukta pie atbildības par fizisko personu datu aizsardzības pārkāpumu, ko izdarījusi otra Puse, vainīgā Puse, ciktāl tā ir atbildīga par pārkāpumu, atlīdzina visas izmaksas, maksājumus, kaitējumu, izdevumus vai zaudējumus, kurus tā nodarījusi savas darbības vai bezdarbības rezultātā.

**11.Pārējie nosacījumi**

11.1.PASŪTĪTĀJS apņemas izsniegt rakstveida pilnvarojumu personām,kas ir tiesīgas iegādāties PRECES PASŪTĪTĀJA vārdā atbilstoši šī līguma noteikumiem.

11.2. Līguma slēdzēju puses ir atbildīgas par to, ka līgumā norādītais pārstāvis un pilnvarotās personas ir informēts par tā personas datu nodošanu līgumslēdzēju otrai pusei Līguma noteiktā apjomā.

11.3.Grozījumus līgumā var veikt saskaņā ar Publisko iepirkumu likuma 9.panta deviņpadsmito daļu.

11.4.Jebkuras izmaiņas vai papildinājumi līgumā ir izdarāmi rakstveidā un ir spēkā tikai pēc to abpusējas parakstīšanas.

11.5.Strīdus šī līguma ietvaros PUSES risina savstarpēji rakstveidā vienojoties, bet, ja vienošanos nav iespējams panākt – tiesā, normatīvajos aktos noteiktajā kārtībā.

11.6.Līgums sastādīts divos eksemplāros, kur abiem eksemplāriem ir vienāds juridiskais spēks.

11.7.Līgumam ir 1 (viens) pielikums, kas ir tā neatņemama sastāvdaļa: Izpildītāja iepirkumā iesniegtais Tehniskā specifikācija/ Tehniskais - Finanšu piedāvājums.

**12. Pušu juridiskās adreses**

**PASŪTĪTĀJS :** **IZPILDĪTĀJS:**

|  |  |
| --- | --- |
| **Rucavas novada dome**  Reģ.Nr.90000059230  ’’Pagastmāja’’,Rucava, Rucavas pagasts, Rucavas novads, LV-3477  Tālrunis 634 67054, fakss 634 61186  A/S Swedbanka, kods HABALV22  Norēķinu konts: LV30HABA0551019765652 |  |

Priekšsēdētājs \_\_\_\_\_\_\_\_\_

1. Publisko iepirkumu likums, skatīt: <https://likumi.lv/doc.php?id=287760> [↑](#footnote-ref-1)
2. Ministru kabineta 2017.gada 28.februāra noteikumi Nr.107 “Iepirkuma procedūru un metu konkursu norises kārtība”, skatīt <https://likumi.lv/ta/id/289086-iepirkuma-proceduru-un-metu-konkursu-norises-kartiba> [↑](#footnote-ref-2)
3. Atbilstoši Komisijas 2003. gada 6. maija Ieteikumam par mikro, mazo un vidējo uzņēmumu definīciju (OV L124, 20.5.2003.): Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro; Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro. [↑](#footnote-ref-3)
4. Publisko iepirkumu likuma (turpmāk - PIL) izpratnē apakšuzņēmējs ir pretendenta nolīgta persona vai savukārt tās nolīgta persona, kura veic būvdarbus vai sniedz pakalpojumus iepirkuma līguma izpildei. Apakšuzņēmēja veicamo būvdarbu vai sniedzamo pakalpojumu kopējo vērtību noteic saskaņā ar PIL 63.panta trešo daļu. [↑](#footnote-ref-4)
5. Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro; Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro. [↑](#footnote-ref-5)
6. Latvijas Republikā spēkā Ministru kabineta 2000.gada 22.augusta noteikumi Nr.291 “Kārtība, kādā apliecināmi dokumentu tulkojumi valsts valodā”, skatīt: <http://likumi.lv/doc.php?id=10127>. [↑](#footnote-ref-6)
7. Eiropas vienotais iepirkuma procedūras dokuments (ESPD) (vietnē <https://ec.europa.eu/growth/tools-databases/espd/filter?lang=lv>) [↑](#footnote-ref-7)